<classify> RAIA wa China, Zhang Chuanqi amepandishwa kizimbani kwa tuhuma za kukutwa na vipande 12 vya madini ghafi aina ya amethisto vyenye thamani ya zaidi ya Sh 800,000, alivyokuwa akivisafi risha bila kibali.Akisoma mashitaka hayo, Wakili wa Serikali, Janeth Magoho amedai mbele ya Hakimu Mkazi Mkuu wa Mahakama ya Hakimu Mkazi Kisutu, Dar es Salaam, Salim Ally kuwa Desemba 14, mwaka huu mshitakiwa kwenye Uwanja wa Ndege wa Kimataifa wa Julius Nyerere JNIA, alikutwa na madini hayo yenye uzito wa jumla ya gramu 239 kinyume cha Sheria ya Madini.Mshitakiwa anakabiliwa na mashitaka mawili, ambayo ni kusafirisha madini bila kibali na kukutwa na madini bila kibali.Awali, upande wa mashitaka uliiomba mahakama imsomee mashitaka mshitakiwa na kisha kuahirisha kesi hiyo, kwani mshitakiwa ambaye hajui lugha ya Kiswahili wala Kiingereza, alihitaji mkalimani ili aelewa mashtaka yake.Wakili wa utetezi, Kelvin Makebula alikubaliana na hoja ya upande wa mashtaka na kuongeza kuwa wako katika mazungumzo na Ofisi ya Mkurugenzi wa Mashtaka kuhusu suala hilo.Baada ya kusikiliza hoja za pande zote mbili, Hakimu Ali alikubaliana na hoja ya upande wa mashtaka na kukubaki kuahirisha kesi hiyo ili mtuhumiwa apate mkalimani.  <topic>: kitaifa 